CELEX: 62020TN0530
Language: bg
Date: 2020-08-21 00:00:00
Title: Дело T-530/20: Жалба, подадена на 21 август 2020 г. — Interfloat и GMB/Комисия

5.10.2020   
            
            
               BG
            
            
               Официален вестник на Европейския съюз
            
            
               C 329/26
            
         
      Жалба, подадена на 21 август 2020 г. — Interfloat и GMB/Комисия
      (Дело T-530/20)
      (2020/C 329/46)
      Език на производството: немски
      
         Страни
      
      
         Жалбоподатели: Interfloat Corp. (Ругел, Лихтенщайн) и GMB Glasmanufaktur Brandenburg GmbH (Черниц, Германия) (представители: U. Karpenstein и R. Sangi, Rechtsanwälte)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени Решение на Комисията С(2020) 3287 окончателен от 26 май 2020 г. относно мерки SA.39990 (2016/C) (ex 2016/NN) (ex 2014/FC) (ex 2014/CP) — приведени в действие от Белгия в полза на Ducatt NV и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателите изтъкват едно-единствено основание в подкрепа на жалбата.
      Според жалбоподателите Комисията не може да прекрати образуваната по тяхна жалба официална процедура по разследване. Регламент (ЕС) 2015/1589 на Съвета (1) („Регламентът относно процедурите в областта на държавните помощи“) предвиждал специално и изчерпателно регламентирана процедура за прекратяване на официалната процедура по разследване. По-конкретно се изисквало официалната процедура по разследване да бъде прекратена с някой от изчерпателно изброените в член 9 от този Регламент актове. Прекратяването на официалната процедура по разследване се предвиждало единствено дотолкова, доколкото съответната държава членка оттегли подаденото уведомление (член 10). С обжалваното решение Комисията не се съобразявала с текста, систематиката и целите както на член 108, параграф 2 ДФЕС, така и на Регламента относно процедурите в областта на държавните помощи, а по този начин Комисията нарушавала процесуалните права на жалбоподателите, с които те разполагали в официалната процедура по разследване. В действителност не била представена достатъчна обосновка за прекратяването на процедурата.
      
         (1)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).